भारत ने सतह से हवा में मार करने वाली मिसाइल के दो सफल परीक्षण किए
डीआरडीओ ने ये दोनों परीक्षण आज सुबह 10 बजकर 14 मिनट और 11 बजकर 3 मिनट पर किया। इस मिसाइल को आज विभिन्न एंगल से जमीन से हवा में छोड़ा गया। इस परीक्षण में मिसाइल ने निर्धारित लक्ष्य को भेंदने में सफल रही।
बालासोरः भारत ने बुधवार को ओडिशा तट से मध्यम दूरी की सतह से हवा में मार करने वाली दो और मिसाइलों का परीक्षण किया। रक्षा अनुसंधान एवं विकास संगठन (DRDO) ने यह जानकारी दी। चांदीपुर के एकीकृत परीक्षण रेंज लॉन्च पैड-3 से सतह से हवा में मार करने वाली मिसाइलों (एमआरएसएएम) का परीक्षण किया गया। ये दोनों परीक्षण सफल रहे। डीआरडीओ के अधिकारियों ने बताया कि यह प्रक्षेपास्त्र प्रणाली भारतीय सेना की है। मिसाइलों ने हवाई लक्ष्य पर अचूक निशाना साधा। बता दें कि डीआरडीओ ने ये दोनों परीक्षण आज सुबह 10 बजकर 14 मिनट और 11 बजकर 3 मिनट पर किया। इस मिसाइल को आज विभिन्न एंगल से जमीन से हवा में छोड़ा गया। इस परीक्षण में मिसाइल ने निर्धारित लक्ष्य को भेंदने में सफल रही।मिसाइल परीक्षण को देखते हुए जिला प्रशासन की ओर से परीक्षण स्थल के दो किलोमीटर तक के दायरे में आने वाले गांव के करीब 800 परिवार के 10 हजार लोगों को स्थाई शिविर में लाकर सुबह से ही रखा गया था। इसके लिए इन लोगों को भोजन के साथ-साथ मुआवजे की भी व्यवस्था की गई थी। जिला प्रशासन की ओर से ग्रीन सिगनल मिलने के बाद रक्षा विभाग ने एमआरएसएएम मिसाइल का लगातार दो बार सफलता पूर्वक परीक्षण किया। बता दें कि इस मिसाइल सिस्टम को इजराइल के सहयोग से डीआरडीएल हैदराबाद और डीआरडीओ ने संयुक्त रूप से विकसित किया गया है। (इनपुट भाषा)